Gulielmus Rowan Hamilton
Gulielmus Rowan Hamilton eques (Dublini natus 3 Augusti 1805; ibidem mortuus 2 Septembris 1865) fuit mathematicus, professor astronomiae Andrewsianus apud Collegium Trinitatis iuxta Dublinum, et regalis astronomus Hiberniae. Operam ambabus mathematicae purae et mathematicae pro physica dedit. Inventa magni momenti in optica, mechanica classica, algebraque fecit. Quamquam physicus non erat (se quidem mathematicum aestimabat purum), eius opera gravissima in historia physicae sunt, praecipue eius correctio mechanicae Newtonianae, nunc mechanica Hamiltoniana appellata. Quod opus fundamentis in hodiernis theoriarum classicarum investigationibus prodest, ut in electromagnetismo atque in evolutione mechanicae quanticae. In mathematica pura, numeris quaterniis inventis et matrice inventa innotuit.